5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ ได้แก่

1.  ทรัพย์สินหลักที่ใช้ในการประกอบธุรกิจ

กลุ่มบริษัทมีทรัพย์สินหลักที่ใช้ในการประกอบธุรกิจ ณ วันที่ 31 ธันวาคม 2544 ที่สำคัญดังนี้

อุปกรณ์สุทธิ 

+-------------------------------+---------------+----------+----------+
| ประเภท/ลักษณะทรัพย์สิน            | ลักษณะกรรมสิทธิ์  | มูลค่า     | ภาระผูกพัน |
|                               |               |          |          |
|                               |               | (ล้านบาท) |          |
+-------------------------------+---------------+----------+----------+
| เครื่องตกแต่งและเครื่องใช้สำนักงาน   | เป็นเจ้าของ     | 317.10   | ไม่มี      |
+-------------------------------+---------------+----------+----------+
| ส                             | เป็นเจ้าของ     | 102.53   | ไม่มี      |
| ินทรัพย์มีไว้เพื่อเช่าและขายเวลาโฆษณา |               |          |          |
+-------------------------------+---------------+----------+----------+
| ยานพาหนะ                      | เป็นเจ้าของ     | 176.68   | ไม่มี      |
+-------------------------------+---------------+----------+----------+
| อื่น ๆ                          |               | 42.62    | ไม่มี      |
+-------------------------------+---------------+----------+----------+
| หัก                            |               | (400.53) |          |
| ค่าเสื่อมสะสมและรายการตัดบัญชีสะสม  |               |          |          |
+-------------------------------+---------------+----------+----------+
| รวม อุปกรณ์สุทธิ                  |               | 238.40   |          |
+-------------------------------+---------------+----------+----------+

อาคารสำนักงาน 

  กลุ่มบริษัทฯ ได้ทำสัญญาเช่าพื้นที่สำนักงานอาคารเอ็มโพเรี่ยมทาวเวอร์ ชั้น 7,15,16 และ17
  เลขที่ 622 ถนนสุขุมวิท แขวงคลองตัน เขตคลองเตย กรุงเทพฯ กับ บริษัท ซิตี้เรียลตี้ จำกัด
  โดยมีระยะเวลาการเช่า รวม 3 ปี นับตั้งแต่วันที่ 1 กรกฎาคม 2542 ถึงวันที่ 30 มิถุนายน
  2545 รายละเอียดของพื้นที่ที่เช่ามีดังนี้

  ------------------------ -------- --------------- ------------ ------------- ------ -------------
  พื้นที่                               บริเวณที่เช่า                    จำนวนพื้นที่             อัตราค่าเช่า

                                                                 (ตารางเมตร)          (บาท) ต่อเดือน

  บริษัท                              ชั้น 7/1-3,                    6,343.70             1,141,866.-
  บางกอกเอ็นเตอร์เทนเม้นต์              7/8-9,15/2-4,                                     
  จำกัด                              15/6-8                                            

                                    และ16/3-7                                         

  บริษัท บีอีซี เวิลด์ จำกัด                ชั้น 17/1-8                    2,302.70             414,486.-
  (มหาชน)                                                                             

  บริษัท ยูแอนด์ไอ คอร์โปเรชั่น            ชั้น 7/4-7                     958.65               172,557.-
  จำกัด                                                                                

  บริษัท                              ชั้น 16/1-2และชั้น               1,224.33             207,382.50
  บีอีซี-เทโรเอ็นเตอร์เทนเม้นท์            14/4                                              
  จำกัด                                                                                

  บริษัท ทีวีบี ทรี เน็ตเวอร์ค              ชั้น 15/5                      231.78               41,720.40
  จำกัด                                                                                

  บริษัท รังสิโรตม์วนิช จำกัด              ชั้น 15/1                      249.99               44,998.20

  บริษัท นิวเวิลด์ โปรดั๊กชั่น จำกัด          ชั้น 15/1                      249.99               44,998.20

  บริษัท บีอีซีไอ คอร์ปอเรชั่น              ชั้น 24/1,8                    659.83               92,376.20
  จำกัด                                                                                

  บริษัท บีอีซี มัลติมีเดีย จำกัด             ชั้น 24/2-7                    1383.50              193,690.00

                                                                                      

                                                                                      
  ------------------------ -------- --------------- ------------ ------------- ------ -------------

  นอกจากนี้ กลุ่มบริษัทได้ทำสัญญาจ้างบริการกับบริษัท ซิตี้เรียลตี้ จำกัด เพื่ออำนวยความสะดวก
  การบำรุงรักษาและบริการเกี่ยวกับทรัพย์สินที่เช่าควบคู่ไปกับการเช่าพื้นที่เช่านี้ด้วย

  ------------------------------- ------------------- --------------------
                                  ระยะเวลา            หน่วย : บาท/เดือน

  บริษัท บางกอกเอ็นเตอร์เทนเม้นต์ จำกัด  1 ก.ค.42 - 30       761,244.-
                                  มิ.ย.45              

  บริษัท บีอีซี เวิลด์ จำกัด (มหาชน)      1 ก.ค.42 - 30       276,324.-
                                  มิ.ย.45              

  บริษัท ยูแอนด์ไอ คอร์โปเรชั่น จำกัด     1 ก.ค.42 - 30       115,038.-
                                  มิ.ย.45              

  บริษัท บีอีซี-เทโรเอ็นเตอร์เทนเม้นท์     1 ก.ค.42 - 30       170,747.25
  จำกัด                            มิ.ย.45              

  บริษัท ทีวีบี ทรี เน็ตเวอร์ค จำกัด       1 ก.ค.42 - 30       27,813.60
                                  มิ.ย.45              

  บริษัท รังสิโรตม์วนิช จำกัด            1 ก.ค.42 - 30       29,998.80
                                  มิ.ย.45              

  บริษัท นิวเวิลด์ โปรดั๊กชั่น จำกัด        1 ก.ค.42 - 30       29,998.80
                                  มิ.ย.45              

  บริษัท บีอีซีไอ คอร์ปอเรชั่น จำกัด       1 ก.ค.42 - 30       131,966.-
                                  มิ.ย.45              

  บริษัท บีอีซีมัลติมีเดีย จำกัด            1 ก.ค.42 - 30       276,700.-
                                  มิ.ย.45              
  ------------------------------- ------------------- --------------------

-   สิทธิการใช้ทรัพย์สินรอตัดบัญชี

  สิทธิการใช้ทรัพย์สินรอตัดบัญชี ประกอบด้วยมูลค่าสินทรัพย์รอตัดบัญชีตามสัญญาร่วม
  ดำเนินการส่งโทรทัศน์สีช่อง 3 และมูลค่าสินทรัพย์รอตัดบัญชีตามสัญญาสัมปทานใน
  การกระจายเสียงคลื่นวิทยุ เอฟ.เอ็ม.105.5 บริษัทได้เริ่มดำเนินกิจการสถานีส่งโทรทัศน์สี
  ตั้งแต่ปี 2511 โดยได้ทำสัญญาร่วมดำเนินการส่งโทรทัศน์สีกับบริษัทไทยโทรทัศน์ จำกัด
  และได้ทำสัญญาใหม่กับอ.ส.ม.ท. เมื่อวันที่ 28 เมษายน 2521
  ตามพระราชกฤษฎีกาจัดตั้งองค์การสื่อสารมวลชนแห่งประเทศไทย พ.ศ. 2520
  หลังจากนั้นได้มีการต่อสัญญาอีก 3 ครั้ง ครั้งสุดท้าย เมื่อวันที่ 2 พฤษภาคม 2532
  ตามสัญญาร่วมดำเนินกิจการส่งโทรทัศน์ สีและฉบับแก้ไขเพิ่มเติมทั้ง 3 ฉบับนั้น
  บริษัทต้องจัดสร้างสถานีการออกอากาศส่วนกลาง และส่วนภูมิภาคจำนวนรวม 32
  แห่งให้แก่องค์การสื่อสารมวลชนแห่งประเทศไทยและให้อุปกรณ์เครือข่าย
  และสถานีดังกล่าวตกเป็นกรรมสิทธิ์ขององค์การสื่อสารมวลชนแห่งประเทศไทยทันที
  และเพื่อเป็นการตอบแทนการลงทุนดังกล่าวองค์การสื่อสารมวลชนแห่งประเทศไทยตกลงให้บริษัทมีสิทธิใช้ครอบครองและได้ประโยชน์จากสถานีออกอากาศส่วนกลางและภูมิภาค
  รวมถึงอุปกรณ์ในระบบมีกำหนดเวลาสิ้นสุด 25 มีนาคม 2563
  ซึ่งบริษัทได้ทะยอยตัดสิทธิในส่วนของค่าสิทธิในโครงการขยายเครือข่ายเป็นต้นทุนการดำเนินงานของ
  บริษัทตลอดอายุสัญญา

  สิทธิการใช้ทรัพย์รอตัดบัญชี ณ 31 ธันวาคม 2544 ประกอบด้วย

  ------------------------------------------------------- ---------------
                                                          ล้านบาท

  ค่าสิทธิโครงการขยายเครือข่าย                                 1,565.99

  อุปกรณ์โทรทัศน์สีและวิทยุ                                      408.69

  เครื่องส่งโทรทัศน์สีและวิทยุ                                    194.00

  อาคาร                                                   81.30

  ส่วนปรับปรุงอาคาร                                          16.79

  รถถ่ายทอดสัญญาณโทรทัศน์                                     11.56

  อาคารระหว่างซ่อมแซม                                       2.07

  หัก ค่าสิทธิการใช้ทรัพย์สินตัดจ่ายสะสม                            (1,298.81)

  มูลค่าสิทธิการใช้ทรัพย์สินรอตัดบัญชี                               981.59
  ------------------------------------------------------- ---------------

-   ค่าเช่าภาพยนตร์ ค่าผลิตภัณฑ์ภาพยนตร์ ค่าละครและลิขสิทธิ์รอตัดบัญชีสุทธิ ประกอบด้วย
    ภาพยนตร์วีดีโอเทปไทยและต่างประเทศ ภาพยนตร์ไทย ละครและลิขสิทธิ์บทประพันธ์ต่าง ๆ
    ที่สามารถนำมาใช้ออกอากาศได้
    และเนื่องจากผลของการเปลี่ยนแปลงนโยบายการบัญชีในส่วนที่เกี่ยวข้องกับการตัดจ่ายค่าละครที่เริ่มมาตั้งแต่ปี2543
    ทำให้ยอดคงเหลือของรายการนี้ลดต่ำต่อเนื่องอีกปีหนึ่งจากการที่ยอดตัดจ่ายสูงกว่ายอดที่จ่ายในระหว่างปี

    1.  สินทรัพย์ที่ไม่มีตัวตน

  ได้แก่ สัญญาต่าง ๆ สามารถสรุปสาระสำคัญของแต่ละสัญญาได้ดังนี้

สัญญาร่วมดำเนินกิจการส่งโทรทัศน์สี แก้ไขเพิ่มเติมครั้งที่ 3 ลงวันที่ 2 พฤษภาคม2532

คู่สัญญา : องค์การสื่อสารมวลชนแห่งประเทศไทย (อ.ส.ม.ท.) (เดิมชื่อ บริษัท 

  ไทยโทรทัศน์ จำกัด) และบริษัท บางกอกเอ็นเตอร์เทนเม้นต์ จำกัด

  อายุของสัญญา : สัญญาร่วมดำเนินกิจการส่งโทรทัศน์สี แก้ไขเพิ่มเติมครั้งที่ 3

 กับ อ.ส.ม.ท. สิ้นสุด 25 มีนาคม 2563

  สาระสำคัญของสัญญาร่วมดำเนินกิจการส่งโทรทัศน์สี :

  1. ขอบเขตการร่วมงานและร่วมลงทุน

  บริษัทได้เข้าร่วมดำเนินการส่งโทรทัศน์สีกับ บริษัท ไทยโทรทัศน์ จำกัด ตั้งแต่ปีพ.ศ.
  2511ซึ่งได้เปลี่ยนเป็น อ.ส.ม.ท.ในปี 2520
  ตามพระราชกฤษฎีกาจัดตั้งองค์การสื่อสารมวลชนแห่งประเทศไทย
  และต่อมาในปี2528มติคณะรัฐมนตรีมีนโยบายที่จะให้อ.ส.ม.ท.ขยายการให้บริการในส่วนภูมิภาค
  และให้บริษัทมีส่วนเกื้อกูลการลงทุนขยายงานร่วมกับ อ.ส.ม.ท.ด้วย
  โดยบริษัทรับเป็นผู้สร้างสถานีส่งโทรทัศน์สำหรับถ่ายทอดสัญญาณจากสถานีส่วนกลางของอ.ส.ม.ท.รวม
  31 แห่งในต่างจังหวัด และมีหน้าที่ลงทุนจัดหา
  ติดตั้งควบคุมตลอดจนบำรุงรักษาในอุปกรณ์ให้แล้วเสร็จ เพื่อให้
  อ.ส.ม.ท.สามารถออกอากาศได้และเพื่อเป็นการตอบแทนการลงทุนดังกล่าว อ.ส.ม.ท.
  ตกลงให้บริษัทมีสิทธิเข้าร่วมการจัดการออกอากาศส่วนภูมิภาค
  โดยใช้สถานที่และอุปกรณ์ที่จัดสร้างขึ้น เป็นเวลา 30 ปี สิ้นสุด ณ วันที่ 25 มีนาคม 2563

  2. การจัดสร้างสถานีและการจัดหาอุปกรณ์ในสถานี

1.  บริษัทได้ลงทุนจัดสร้างสถานีการออกอากาศส่วนกลางเพื่อใช้ในการดำเนินการออกอากาศโทรทัศน์สีของสถานีโทรทัศน์ไทยทีวีสีช่อง
    3 แล้วเสร็จตั้งแต่ปี 2513

2.  บริษัทได้ลงทุนและรับผิดชอบในการจัดสร้างสถานีเครื่องส่งโทรทัศน์สีสำหรับถ่ายทอดสัญญาณจากสถานีส่วนกลางของ
    อ.ส.ม.ท.และจัดหาอุปกรณ์ในสถานีทั้งหมดรวม 31 แห่งโดยมีรายละเอียดของสถานที่
    และเงื่อนไขตามที่ อ.ส.ม.ท. กำหนด

  3. การบำรุงรักษาสถานีโดยบริษัท

1.  บริษัทจะต้องปรับปรุงเพิ่มเติมเครื่องมืออุปกรณ์ให้ดีทันสมัยตลอดเวลา
    ตามหลักวิชาสากลของการส่งโทรทัศน์ของสถานีโทรทัศน์ไทยทีวีสีช่อง 3 ใน ส่วนกลาง
    โดยผ่านความเห็นชอบจากอ.ส.ม.ท ทั้งนี้ ณ 31 ธันวาคม 2540
    บริษัทได้ทำการปรับปรุงพัฒนาอุปกรณ์ในส่วนกลาง ทั้งที่ผ่านความเห็นชอบจาก อ.ส.ม.ท.
    และภายใต้การพิจารณาโดยบริษัทเองคิดเป็นมูลค่าไม่ต่ำกว่า 91 ล้านบาท

2.  บริษัทต้องดำเนินการทางช่างด้วยตนเองและ จะต้องบำรุงรักษาเครื่องมืออุปกรณ์ใน
    ส่วนที่บริษัทใช้ดำเนินการ
    รวมทั้งเสาอากาศและอุปกรณ์อื่นที่ต้องใช้ร่วมโดยบริษัทต้องดำเนินการซ่อมแซมเปลี่ยนชิ้นส่วนตามอายุหรือจัดหามาทดแทนให้อยู่ในสภาพ
    ที่ปฏิบัติงานได้ดีตลอดเวลาทั้งนี้ อ.ส.ม.ท. หรือผู้ที่รับมอบหมายมสิทธิตรวจสอบ
    และแจ้งให้แก้ไขด้านเทคนิคได้ตลอดเวลา

3.  บริษัทต้องเอาประกันภัยทรัพย์สินของบริษัทและทรัพย์สินที่ใช้ร่วมกับอ.ส.ม.ท.
    เพื่อคุ้มครองความเสี่ยงภัยทุกชนิด (All Risk)
    ในวงเงินประกันเงื่อนไขการประกันกับบริษัทประกันภัยที่ อ.ส.ม.ท. ให้ความเห็นชอบโดยให้
    อ.ส.ม.ท. เป็นผู้รับประโยชน์ตลอดอายุสัญญา

4.  สินไหมทดแทนจากทรัพย์สินที่ชำรุดเสียหายหรือสูญหายนั้น อ.ส.ม.ท. จะมอบ
    ให้บริษัทเพื่อจัดทำหรือสร้าง หรือจัดหามาทดแทน ถ้าสินไหมทดแทนไม่เพียงพอ แล้ว
    บริษัทจะเป็นผู้รับผิดชอบจ่ายเพิ่มเติม

  4. การโอนกรรมสิทธิ์ในทรัพย์สิน

1.  สถานที่ และทรัพย์สินทั้งหมดที่บริษัทใช้ในการดำเนินการจัดออกอากาศของไทยทีวีสีช่อง
    3หรือการออกอากาศส่วนกลาง ได้โอนกรรมสิทธิ์ให้แก่ อ.ส.ม.ท. แล้ว

2.  การก่อสร้างทุกอย่างที่ได้สร้างขึ้นบนที่ดินทั้ง 31 แห่ง อีกทั้งทรัพย์สินทุกอย่าง (ยกเว้นเงินทุน)
    ที่บริษัทได้กระทำขึ้นหรือจัดหาสำหรับใช้สอยในการดำเนินการได้โอนเป็นทรัพย์สินของอ.ส.ม.ท.ตั้งแต่วันที่ได้จัดสร้างหรือจัดหาแล้ว

  5. สิทธิของบริษัทหลังการโอนกรรมสิทธิ์

  5.1 อ.ส.ม.ท.ขยายเวลาการออกอากาศส่วนกลางของบริษัทไปสิ้นสุดวันที่ 25 มีนาคม 2563
  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 ลงวันที่ 2 พฤษภาคม 2532

  5.2 อ.ส.ม.ท. ให้บริษัทเข้าร่วมดำเนินการจัดการออกอากาศส่วนภูมิภาค
  โดยใช้สถานที่และอุปกรณ์ที่จัดสร้างขึ้น
  โดยบริษัทจะเป็นผู้ออกค่าใช้จ่ายในการดำเนินการและมีกำหนดเวลาสิ้นสุดพร้อมการออกอากาศส่วนกลาง

  5.3 ทรัพย์สินที่ได้สร้างขึ้นและได้โอนกรรมสิทธิ์ให้แก่ อ.ส.ม.ท. แล้วนั้น
  ถ้ามีผู้รบกวนสิทธิดังกล่าว บริษัทจะเป็นผู้รับผิดชอบคุ้มครอง ขัดขวาง หรือต่อสู้แทน
  อ.ส.ม.ท.โดยบริษัทจะเป็นผู้รับผิดชอบค่าใช้จ่าย

  6. การเก็บเงินและส่วนแบ่งที่เกี่ยวข้อง

  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 กับอ.ส.ม.ท. สิ้นสุด 25
  มีนาคม 2563 นั้น บริษัทจะต้องจ่ายผลตอบแทนให้กับ อ.ส.ม.ท.
  เป็นรายปีโดยจะจ่ายเงินให้กับอ.ส.ม.ท. ดังมีรายละเอียดตั้งแต่ปี 2543 ดังนี้

  ------------ ------------------------------ --------------------- ------
               ปี                              บาทต่อปี                

               2544                           49,397,500.00         

               2545                           54,467,500.00         

               2546                           59,792,500.00         

               2547                           65,385,000.00         

               2548                           110,255,000.00        

               2549                           129,420,000.00        

               2550                           135,907,500.00        

               2551                           142,695,000.00        

               2552                           149,825,000.00        

               2553                           157,315,000.00        

               2554                           165,180,000.00        

               2555                           173,440,000.00        

               2556                           182,115,000.00        

               2557                           191,225,000.00        

               2558                           200,790,000.00        

               2559                           210,830,000.00        

               2560                           221,372,500.00        

               ปี                              บาทต่อปี                

               2561                           232,440,000.00        

               2562                           244,060,000.00        

               2563                           61,750,000.00         
  ------------ ------------------------------ --------------------- ------

  ค่าใช้จ่ายในด้านสาธารณูปโภคในส่วนที่ไม่สามารถแยกออกเป็นสัดส่วนได้ เช่น ถนน
  ทั้งบริษัทและอ.ส.ม.ท. รับผิดชอบฝ่ายละครึ่ง

  7. การสิ้นสุดของสัญญา

  ในกรณีที่ “บางกอกเอ็นเตอร์เทนเม้นต์” ไม่ปฏิบัติตามข้อกำหนดในสัญญาข้อหนึ่งข้อใดก็ดี
  อ.ส.ม.ท. จะแจ้งเป็นลายลักษณ์อักษรให้ “บางกอกเอ็นเตอร์เทนเม้นต์” ปฏิบัติตาม
  ข้อสัญญาให้ถูกต้อง โดยให้เวลา อันสมควร หาก“บางกอกเอ็นเตอร์เทนเม้นต์”
  ไม่ยอมปฏิบัติให้ถูกต้องภายในเวลาดังกล่าว “บางกอกเอ็นเตอร์เทนเม้นต์”
  ต้องแจ้งเหตุผลเป็นลายลักษณ์อักษรให้ อ.ส.ม.ท.ทราบ เมื่อ
  อ.ส.ม.ท.ได้พิจารณาคำชี้แจงนั้นแล้ว จะแจ้งให้ “บางกอกเอ็นเตอร์เทนเม้นต์”
  ทราบและปฏิบัติให้ถูกต้องภายในเวลาอันสมควรอีกครั้งหนึ่ง หาก “บางกอกเอ็นเตอร์เทนเม้นต์”
  ไม่ปฏิบัติให้ถูกต้องภายในกำหนดเวลาครั้ง หลังนี้แล้ว อ.ส.ม.ท. มีสิทธิเรียกค่าเสียหายอันพึงมี
  และหรือแจ้งให้งดการออกอากาศและหรือมีสิทธิบอกเลิกสัญญาได้ทันที

สัญญาสัมปทานคลื่นวิทยุ เอฟ.เอ็ม. 105.5 

  นอกจากนี้ บริษัท บางกอกเอ็นเตอร์เทนเม้นต์ จำกัด ยังได้รับสัมปทานในการกระจายเสียง
  ทางคลื่นวิทยุ เอฟ.เอ็ม. 105.5 จากทางองค์การสื่อสารมวลชนแห่งประเทศไทย ดังมีราย
  ละเอียดของสัญญาดังต่อไปนี้

  ชื่อสัญญา : สัญญาจ้างโฆษณา ลงวันที่ 25 มกราคม 2533

  สัญญาเช่าเวลาจัดรายการและโฆษณา ลงวันที่ 22 กันยายน 2537

  คู่สัญญา : องค์การสื่อสารมวลชนแห่งประเทศไทย (ผู้ให้เช่า) และบริษัท

  บางกอกเอ็นเตอร์เทนเม้นต์ จำกัด (ผู้เช่าเวลา)

  ระยะเวลาของสัญญา : ฉบับวันที่ 22 กันยายน 2537 ( 1กุมภาพันธ์2539 ถึง 31
  มกราคม2563 )

  สาระสำคัญของสัญญา :

1.  ทั้งสองฝ่ายตกลงให้ผู้เช่าเวลาเช่าเวลาจัดรายการ และโฆษณาทางสถานีวิทยุ อสมท..
    เอฟ.เอ็ม. จังหวัดกรุงเทพมหานคร ความถี่ 105.5 เมกกะเฮิรตซ์ และโฆษณาสินค้าต่างๆ
    ในรายการได้ตามระเบียบของทางราชการในวันจันทร์ถึงอาทิตย์ ตั้งแต่เวลา 6.00
    น.-24.00 น. คิดเป็นเวลา 16 ชั่วโมงต่อวัน

2.  ผู้เช่าเวลายินยอมที่จะมอบอุปกรณ์เครื่องส่งและอุปกรณ์ห้องส่งตามที่ระบุไว้ในสัญญาให้เป็นกรรมสิทธิ์ของ
    อ.ส.ม.ท. ภายในวันที่1 มิถุนายน 2533 และซื้อเครื่องส่งให้ใหม่ ภายในระยะเวลา 2 ปี
    นับแต่วันที่ 1 กุมภาพันธ์ 2533 นอกจากนี้ในสัญญาฉบับหลังได้มีการระบุเงื่อนไข
    ให้ผู้เช่าเวลาต้องปรับปรุงประสิทธิภาพทางด้านเทคนิคของสถานีวิทยุ ให้แล้วเสร็จภายใน 2
    ปีนับแต่วันลงนามในสัญญานี้ (หรือ 22 กันยายน 2537) ณ เดือนเมษายน 2539
    บริษัทได้ซื้ออุปกรณ์ดังกล่าวและได้ชำระเงินไปแล้ว เป็นจำนวนเงิน 5,402,928.42 บาท
    เมื่อดำเนินการแล้วเสร็จผู้เช่าเวลาจะต้องแจ้งส่งมอบเพื่อให้เครื่องอุปกรณ์ที่จัดหาเพิ่มเติมนี้ตกเป็นกรรมสิทธิ์ของผู้ให้เช่าภายหลังจากการตรวจนับ

3.  การจัดรายการและโฆษณาตามสัญญานี้ ผู้เช่าจะดำเนินการดังที่ระบุไว้ข้างล่างนี้ด้วย
    ตัวเองจะจำหน่าย จ่ายโอนสิทธิตามสัญญานี้ให้แก่บุคคลอื่นไม่ว่าโดยวิธีใดๆมิได้
    เว้นแต่จะได้รับความยินยอมจากผู้ให้เช่า

    -   ออกอากาศได้ทุกวันตามเวลาที่ทางราชการกำหนด

    -   การจัดรายการจะต้องกระทำในนามผู้ให้เช่า และตามประเภทรายการตามผังรายการ
        ที่ได้รับอนุมัติจากผู้ให้เช่า

    -   ผู้จัดรายการจะต้องมีคุณสมบัติครบถ้วนตามระเบียบของทางราชการและระเบียบของสถานี

    -   การโฆษณาจะต้องเป็นไปตามระเบียบของทางราชการและระเบียบของสถานี

    -   หากมีข้อขัดข้องในการออกอากาศไม่ว่าด้วยเหตุใดๆก็ตาม
        ผู้เช่าเวลาจะไม่ได้รับการลดหย่อนค่าใช้จ่าย ค่าตอบแทน หรือค่าเช่าเวลาตามสัญญา นี้
        เว้นแต่ผู้ให้เช่าจะพิจารณาเห็นสมควรลดหย่อนให้

  4. ผู้เช่าเวลาจะต้องจัดหาเจ้าหน้าที่ซึ่งมีคุณสมบัติตามที่กำหนดมาปฏิบัติงาน และออกค่า
  ใช้จ่ายเองทั้งสิ้นโดยผู้เช่าเวลาจะต้องส่งรายชื่อ รูปถ่าย รายละเอียด
  ให้ผู้ให้เช่าพิจารณาเห็นชอบก่อน

  5. ผู้เช่าเวลาตกลงจ่ายค่าเช่าเวลา และค่าใช้จ่ายต่างๆ ให้แก่ผู้ให้เช่าเวลาดังนี้

  5.1 ค่าใช้จ่ายในการดำเนินงานต่างๆ ดังนี้

  - ค่าไฟฟ้า ค่าน้ำ ค่าโทรศัพท์ ค่าโทรสาร และค่าใช้จ่ายในสำนักงานตามที่จ่ายจริง

  - ค่าตอบแทนนายสถานี เดือนละ 5,000 บาท (ยังไม่รวมภาษีมูลค่าเพิ่ม)

  - ค่าใช้จ่ายเกี่ยวกับการใช้สถานที่อันเป็นที่ตั้งสถานีวิทยุตามสัญญานี้

  5.2 ค่าเช่าเวลารายเดือน (ยังไม่รวมภาษีมูลค่าเพิ่ม) ภายในสิ้นเดือนที่ออกอากาศ ทั้งนี้
  อัตราค่าเช่ารายเดือนในเดือนกุมภาพันธ์ 2539 คิดเป็นเงิน 300,000 บาท/เดือน
  และจะมีการปรับค่าเช่าทุกปีในอัตราร้อยละ 10 ต่อปี จนกระทั่งสิ้นสุดสัญญา ในเดือนมกราคม
  2563

6.  ผู้เช่าเวลาต้องวางหลักประกันเป็นหนังสือค้ำประกันของธนาคารเป็นจำนวนเงิน 3

  เท่าของค่าเช่าเวลารายเดือนตามข้อ 5.2

  7. ผู้เช่าเวลาต้องปฏิบัติดังนี้

1.  รับผิดชอบในการบำรุง ซ่อมแซม แก้ไข เปลี่ยน หรือจัดหาเครื่องมือ อุปกรณ์ เครื่องใช้
    ทรัพย์สินของผู้ให้เช่าให้อยู่ในสภาพเรียบร้อยตลอดอายุของสัญญา

2.  ต้องประกันทรัพย์สินโดยให้ผู้ให้เช่าเป็นผู้รับประโยชน์ในวงเงินไม่ต่ำกว่า 3,000,000 บาท
    ตลอดอายุสัญญานี้

  8. ถ้ามีผู้รบกวนสิทธิในบรรดาทรัพย์สินที่ตกเป็นของผู้ให้เช่า อันถือเป็นการรอนสิทธิ ต่อผู้ให้เช่า
  หรือยึดคืนหรือถอนไป ผู้เช่าจะต้องรับผิดชอบ คุ้มครอง ขัดขวาง หรือต่อสู้แทนผู้ให้เช่าทั้งสิ้น
  พร้อมทั้งออกค่าใช้จ่ายในการนี้ทั้งหมดเองด้วย

  9. การสิ้นสุดของสัญญาก่อนกำหนด

-   หากสัญญาร่วมดำเนินกิจการส่งโทรทัศน์สีระหว่างอ.ส.ม.ท. กับ บางกอกเอ็นเตอร์ เทนเม้นต์
    สิ้นสุดลงไม่ว่าด้วยเหตุใดก่อนครบกำหนดอายุสัญญานี้ ให้ถือว่าสัญญา นี้เป็นอันสิ้นสุดลงด้วย

-   หากผู้เช่าผิดสัญญาข้อหนึ่งข้อใด
    ผู้ให้เช่ามีสิทธิที่จะบอกกล่าวตักเตือนหรือบอกเลิกสัญญาได้ตามที่เห็นสมควร
    พร้อมทั้งมีสิทธิที่จะริบหลักประกันทั้งหมดหรือบาง
    ส่วนแล้วแต่ผู้ให้เช่าจะเห็นสมควรและเรียกค่าเสียหายได้อีกตามกฎหมาย

-   ในระหว่างอายุสัญญานี้ หากผู้เช่าเวลามีนิติกรรมอื่นใดกับผู้ให้เช่าซึ่งมีผลบังคับใช้ต่อกันอยู่
    และปรากฏว่าผู้เช่าเวลาได้กระทำผิดสัญญาอื่น ให้ถือว่าผู้เช่าเวลาผิด สัญญานี้ และผู้ใ
    ห้เช่ามีสิทธิบอกเลิกสัญญานี้ได้ด้วย

  สัญญาเช่าเวลาจัดรายการโฆษณาสินค้า และบริการวิทยุ (คลื่น FM95.5 และ FM105)

  คู่สัญญา : บริษัท ยูแอนด์ไอ คอร์โปเรชั่น จำกัด (ผู้เช่าเวลา) และกรมประชาสัมพันธ์

  (ผู้ให้เช่าเวลา)

  อายุสัญญา : 5 ปี (1 มกราคม 2540 ถึง 31 ธันวาคม 2545)

  สาระสำคัญของสัญญา :

1.  ผู้ให้เช่าเวลาตกลงให้เช่าเวลาเพื่อจัดทำรายการกระจายเสียงในลักษณะรายการสดเป็น
    เวลา 5 ปีนับตั้งแต่วันที่ 1 มกราคม 2540 ถึง31 ธันวาคม 2545 โดยค่าใช้จ่ายใน
    การดำเนินการให้ตกเป็นของผู้เช่าเวลาทั้งสิ้น ทั้งนี้ มีช่วงเวลาที่เช่าออกอากาศ
    5.00น.-7.00น., 8.00น.-12.30น., 13.00น.-19.00น., 19.30 น.-20.00น. และ
    20.30น.-02.00 น.

2.  อัตราค่าเช่าเวลา

  ----- ----------------- ------------------------ ------------------------
                          FM 105                   FM 95.5

        ปี 2540 - 2545     3,468,465 บาท ต่อเดือน     2,795,100 บาท ต่อเดือน
  ----- ----------------- ------------------------ ------------------------

  3. การบอกเลิกของสัญญา

  ผู้เช่าเวลาสามารถบอกเลิกก่อนหมดอายุสัญญาได้ โดยต้องแจ้งให้ผู้ให้เช่าเวลาทราบ
  ก่อนล่วงหน้าไม่น้อยกว่า 90 วัน โดยต้องจ่ายค่าเสียหายเป็นเงินร้อยละ 25 ของ
  จำนวนเงินค่าเช่าเวลาทั้งหมดที่ยังคงเหลืออยู่หรือเป็นเงินค่าเช่าเวลา 3 เดือนแล้ว
  แต่จำนวนใดจะสูงกว่า

4.  ผู้เช่าเวลาต้องสงวนเวลาทุกต้นชั่วโมงของเวลาที่ได้รับอนุมัติให้เช่า ชั่วโมงละไม่เกิน 10
    นาที เพื่อเสนอข่าวที่ผลิตโดยผู้ให้เช่าเวลา และผู้เช่าเวลาจะชำระค่าผลิตข่าวให้ผู้ให้เช่า
    เวลาครั้งละ 5,000 บาทต่อเดือน

  สัญญาใช้เวลาออกอากาศโดยมีค่าตอบแทน (คลื่นเอฟ เอ็ม 89.0 เมกะ เฮิรทซ์)

  ลงวันที่10 กุมภาพันธ์ 2541

  คู่สัญญา : บริษัท ยูแอนด์ไอ คอร์โปเรชั่น จำกัด(ผู้ใช้เวลา) และบริษัท สายปนัดดา(1997)
  จำกัด (ผู้ให้ใช้เวลา)

  รายละเอียดของสัญญา :

1.  ผู้ให้ใช้เวลาตกลงให้ใช้เวลา เพื่อผลิตรายการที่มีคุณภาพ และใข้เวลาออกอากาศ
    ของสถานีวิทยุยานเกราะภาคเอฟ. เอ็ม.89.0 เมกกะเฮิรทซ์ โดยออกอากาศทุกวันไม่เว้น
    วันหยุด (จันทร์ถึงอาทิตย์) มีกำหนดระยะเวลา 6 ปี 10 เดือนนับตั้งแต่ 1 มีนาคม 2541 ถึง
    31 ธันวาคม 2547

2.  อัตราค่าเช่าเวลา 2,600,000 บาท ต่อเดือน โดยในระหว่างปี 2543 ถึงปี 2547
    อาจมีการปรับขึ้นราคาค่าใช้เวลาอีก 10%ของราคาเดิมได้

  สัญญาเช่าเวลาจัดรายการโฆษณาสินค้าและบริการธุรกิจ(คลื่นเอฟ.เอ็ม. 99.5 เมกกะเฮิรทซ์)

  ลงวันที่1 ตุลาคม 2541

  คู่สัญญา : บริษัทยูแอนด์ไอ คอร์โปเรชั่น จำกัด (ผู้เช่าเวลา) กับ กองบัญชาการ ทหารสูงสุด
  “ผู้ให้เช่าเวลา”

  รายละเอียดของสัญญา :

1.  ผู้ให้ใช้เวลาตกลงให้ใช้เวลา สถานีวิทยุกระจายเสียง 919 หน่วยบัญชาการทหาร
    พัฒนากองบัญชาการทหารสูงสุด ระบบ เอฟ. เอ็ม. ความถี่ 99.5 เมกะเฮิรตซ์ เพื่อออก
    อากาศกระจายเสียงโฆษณาสินค้า และบริการธุรกิจที่ไม่ขัดต่อ
    เงื่อนไขหรือคำสั่งคณะกรรมการกิจการวิทยุกระจายเสียงและวิทยุโทรทัศน์แห่งชาติ (กกช.)
    กฎหมาย กฎ ระเบียบ ข้อบังคับ คำสั่ง แบบธรรมเนียม หรือ ระเบียบปฏิบัติของทางราชการ
    และผู้ให้เช่าเวลา รวมทั้งการดำเนินการของผู้เช่าเวลาต้องอยู่ภายใต้การควบคุม กำกับ ดูแล
    ของคณะกรรมการบริหารงานวิทยุกระจายเสียงและวิทยุโทรทัศน์ กองบัญชาการ ทหารสูงสุด

2.  การเช่าเวลา มีกำหนดระยะเวลารวม 3 ปี นับตั้งแต่วันที่ 1 ตุลาคม 2541 ถึง 30 กันยายน
    2544 โดยมีกำหนดเวลาการออกอากาศตลอด 24 ชั่วโมงของทุกวัน

3.  อัตราค่าเช่าเวลาเดือนตุลาคม 2541ถึงเดือนธันวาคม 2541 อัตราค่าเช่าเดือนละ
    1,500,000.บาท และเดือนมกราคม2542 ถึงเดือนกันยายน2544 อัตราค่าเช่าเดือนละ
    1,800,000 บาททั้งนี้ผู้ให้เช่าเวลาสงวนสิทธิที่จะทำการเปลี่ยนแปลงอัตราค่าเช่าเวลา
    เมื่อพิจารณาเห็นเป็นการสมควรด้วย

    1.  นโยบายการลงทุน และนโยบายการบริหารงานในบริษัทย่อยและบริษัทร่วม

  ณ วันที่ 31 ธันวาคม 2544 บริษัท บีอีซีเวิลด์ จำกัด(มหาชน)
  มีเงินลงทุนในบริษัทย่อยและบริษัทร่วมใน 2 กลุ่มธุรกิจ แสดงมูลค่าตามวิธีส่วนได้เสียดังนี้
  เงินลงทุนในกลุ่มธุรกิจดำเนินการออกอากาศและสื่อโฆษณาจำนวน 2,189 ล้านบาท
  และกลุ่มธุรกิจดำเนินการจัดหาและผลิตรายการจำนวน 2,949 ล้านบาท
  โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ65 ของสินทรัพย์รวม
  และมีผลขาดทุนเกินกว่าเงินลงทุนในธุรกิจวิทยุจำนวน 190
  ล้านบาทและผลขาดทุนเกินกว่าเงินลงทุนในกลุ่มธุรกิจดำเนินการจัดหาและผลิตรายการจำนวน 28
  ล้านบาท

  บริษัท ฯ มีการลงทุนถือหุ้นในอัตราร้อยละ 20 ในบริษัทร่วม “บริษัทซีวีดี เอ็นเตอร์เทนเม้นท์
  จำกัด (มหาชน) ” ซึ่งเป็นบริษัทจดทะเบียนในตลาดหลักทรัพย์แห่งประเทศไทย
  ดำเนินธุรกิจผลิตตลับ วีดีโอเทป เลเซอร์ดิสก์ จำหน่ายและให้เช่าวีดีโอเทป เป็นหลัก
  บริษัทไม่มีนโยบายที่จะเพิ่มหรือลดการลงทุนในบริษัทร่วมนี้ ณ วันที่ 31 ธันวาคม 2544
  บริษัทมีเงินลงทุนในบริษัทร่วมดังกล่าวเป็นจำนวนมูลค่า 7.20 ล้านหุ้น มูลค่า 151 ล้านบาท
  แสดงมูลค่าตามวิธีส่วนได้เสีย

  บริษัทมีนโยบายที่จะดำเนินธุรกิจของกลุ่มบีอีซีเวิลด์ให้ครบวงจรทั้งด้านลึกและด้านกล้างทั้งในธุรกิจด้านการดำเนินการออกอากาศและธุรกิจดำเนินการจัดหาและผลิตรายการ
  การขยายงานนี้บางโอกาสจำเป็นต้องเป็นการลงทุนผ่านบริษัทย่อยหรือบริษัทร่วม
  บริษัทมีนโยบายที่จะมีส่วนร่วมอย่างสำคัญในการบริหารงาน
  ดังนั้นบริษัทมักจะเป็นผู้ถือหุ้นใหญ่ในบริษัทย่อยในกรณีที่เป็นกิจการต่อเนื่องหรือกิจการที่อาจเกื้อกันโดยเฉพาะส่วนที่อาจเกื้อต่อธุรกิจหลักของกลุ่มบีอีซีเวิลด์
  บริษัทอาจพิจารณาร่วมลงทุนเป็นผู้ถือหุ้นส่วนน้อย
  แต่ในบริษัทร่วมเช่นนี้บริษัทจะพยายามให้มีสัดส่วนการร่วมทุนที่เป็นจำนวนพอที่จะมีส่วนร่วมในการบริหารด้วย
  แม้ไม่อาจจะควบคุมบริษัทร่วมได้ก็จะให้มากพอที่จะทัดทานท้วงติงในเรื่องสำคัญ ๆ ได้บ้าง

  ในส่วนของนโยบายการบริหารงานในบริษัทย่อยและบริษัทร่วม
  เนื่องจากบริษัทย่อยส่วนใหญ่ดำเนินการในธุรกิจหลักของกลุ่มฯ
  และบริษัทถือหุ้นในบริษัทย่อยเหล่านั้นเกือบร้อยละ100
  การบริหารงานของบริษัทย่อยดังกล่าวจึงดำเนินงานโดยผู้บริหารชุดเดียวกับผู้บริหารของบริษัท
  และผู้บริหารของบริษัทเป็นกรรมการเสียงส่วนใหญ่ของบริษัทย่อยเหล่านี้น
  ในส่วนของบริษัทย่อยที่ร่วมทุนกับบุคคลภายนอกก็จะมีตัวแทนบุคคลภายนอกร่วมบริหารด้วย
  แต่บริษัทจะมีส่วนอย่างมากในการกำหนดนโยบายและแนวทางในการดำเนินงาน
  สำหรับบริษัทร่วมที่บริษัทเป็นผู้ถือหุ้นส่วนน้อยนั้น
  บริษัทจะส่งผู้บริหารของบริษัทไปร่วมในฐานะกรรมการของบริษัทร่วม
  แม้ว่าบริษัทไม่มีอำนาจควบคุมบริษัทร่วม แต่ก็สามารถที่จะทัดทาน ท้วงติง คัดค้านในเรื่องสำคัญ ๆ
  ได้อยู่บ้าง